କାନରେ ବାହ୍ୟ ପଦାର୍ଥ

କାନରେ ବାହ୍ୟ ପଦାର୍ଥ (ଇଂରାଜୀ ଭାଷାରେ  Ear foreign body) ହେଉଛି ବାହ୍ୟ କାନ ନାଳରେ ଥିବା ବାହ୍ୟ ପଦାର୍ଥର ଉପସ୍ଥିତି । ଲକ୍ଷଣରେ କିଛି ନ ଥିବାରୁ ଆରମ୍ଭ କରି କାନର ଯନ୍ତ୍ରଣା ଏବଂ ତା ମଧ୍ୟରୁ ତରଳ ପଦାର୍ଥ ନିର୍ଗତ ହେବା ପର୍ଯ୍ୟନ୍ତ ଭିନ୍ନ ଭିନ୍ନ ହୋଇପାରେ । ଶ୍ରବଣଶକ୍ତି ମଧ୍ୟ ହ୍ରାସ ପାଇପାରେ । ଜଟିଳତା ମଧ୍ୟରେ ରକ୍ତସ୍ରାବ କିମ୍ବା ଚର୍ମ ଭାଙ୍ଗିଯିବା ଅନ୍ତର୍ଭୁକ୍ତ ହୋଇପାରେ ।

କାନରେ ମିଳୁଥିବା ବାହ୍ୟ ବସ୍ତୁମାନଙ୍କ ମଧ୍ୟରେ ମାଳି, ତୁଳା ମୁଣ୍ଡା, କାଗଜ, ବାଲି, କୀଟପତଙ୍ଗ ଏବଂ ବଟନ୍ ବ୍ୟାଟେରୀ ଅନ୍ତର୍ଭୁକ୍ତ ହୋଇପାରେ ।  କାନର ପିନ୍ନା ଉପାସ୍ଥି ଏବଂ ଖପୁରୀର ହାଡ଼ ମଧ୍ୟରେ ସଙ୍କୁଚିତ ସ୍ଥାନରେ ସାଧାରଣତଃ ବାହ୍ୟ ପଦାର୍ଥ ଲାଗି ରହିଥାଏ । ସାଧାରଣତଃ ଓଟୋସ୍କୋପ୍ ସାହାଯ୍ୟରେ କାନର ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।

କାନରୁ ବାହାର କରିବାକୁ ଚେଷ୍ଟା କରିବା ପୂର୍ବରୁ ଏହା ମଧ୍ୟରେ  ୧ରୁ ୨% ଉଷ୍ମ ଲିଡୋକେନ୍ ତରଳ ପଦାର୍ଥ କାନରେ ରଖାଯାଇପାରେ।   ପ୍ରକ୍ରିୟାକୁ ସହଜ କରିବା ପାଇଁ ଶାନ୍ତିକାରୀ ନିଦ୍ରା ଔଷଧ ମଧ୍ୟ ବ୍ୟବହାର କରାଯାଇପାରେ । ଅପସାରଣ ପାଇଁ ଶୋଷଣ ବା ସକସନ, ଜଳସେଚନ ଏବଂ ଫୋରସେପ ସାହାଯ୍ୟରେ ବାହାର କରିବାର ଅନେକ କୌଶଳ ବ୍ୟବହାର କରାଯାଇପାରେ ।  ଯଦି ଚର୍ମ ନଷ୍ଟ ହେବା ଲକ୍ଷଣ ଦେଖାଗଲେ ଆଣ୍ଟିବାୟୋଟିକ୍ କାନ ଡ୍ରପ୍ ବ୍ୟବହାର କରାଯାଇପାରେ । କାଢ଼ିବା ଚେଷ୍ଟାର ଜଟିଳତାରେ କାନର ପରଦାରେ ଛିଦ୍ର ହୋଇଯାଇପାରେ ।

କାନରେ ବାହ୍ୟ ପଦାର୍ଥ ଥିବା ପ୍ରାୟ ଦେଖାଯାଏ । ଏଗୁଡ଼ିକ ପ୍ରାୟ ପିଲାମାନଙ୍କଠାରେ ଦେଖାଯାଏ ଏବଂ ଏହି ବୟସ ଗୋଷ୍ଠୀରେ ଏହା ସବୁଠାରୁ ସାଧାରଣ ପ୍ରକାରର ବାହ୍ୟ ପଦାର୍ଥ ।  ପ୍ରାଚୀନ ସାହିତ୍ୟରେ କାନରେ ବାହ୍ୟ ପଦାର୍ଥର ବର୍ଣ୍ଣନା ମିଳେ, ଯେଉଁଥିରେ ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ହିପୋକ୍ରେଟସ୍ ଙ୍କ ଲେଖା ମଧ୍ୟ ଦେଖିବାକୁ ମିଳେ ।

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki